|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ ПО ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 3 ОТ 1999 Г. ЗА СЪЗДАВАНЕ И ПОДДЪРЖАНЕ НА РЕГИСТЪР НА ЗЕМЕДЕЛСКИТЕ СТОПАНИ** |

| **№** | **Организация/потребител**  **(вкл. начина на получаване на предложението)** | **Предложения и становища** | **Приети/**  **неприети** | **Мотиви** |
| --- | --- | --- | --- | --- |
|  | Национална био асоциация  регистрирано в МЗХ с  № 15-83 от 17.02.2025 г. | Национална био асоциация, изцяло приема така направените предложения в проекта на НИД на Наредба № 3 от 1999 г. за създаване и поддържане на регистър на земеделските стопани. |  |  |
| Приемаме направените от Вас предложения за намаляване на административната тежест върху земеделските стопани, както и допълване на списъка с земеделски култури и животни, съобразно нуждите на стопаните и информационните база данни на МЗХ. |  |  |
| Въпреки това, чисто добросърдечно, Ви предлагаме съществуващата до момента Регистрационна карта на земеделските стопани (т.н. зелено картонче), да има възможност ПРИ ИЗРИЧНО ЖЕЛАНИЕ НА СТОПАНИНА, да бъде предоставяна, както и да се извършва заверка при нейното подновяване.  МОТИВИТЕ НИ ЗА ТОВА СА СЛЕДНИТЕ:  Така наречената регистрационна кара на земеделския стопанин, съществува от момент на създаването на регистъра на земеделските стопани от 1999 г. до момента. Тя е добре познат и приет документ сред обществото, както от стопаните, така и от контролните органи. Документа е практичен, с малък обем и представя в кратък вариант обобщена информация за историята на регистрация на стопаните през годините назад.  Документа е най-широко разпознаваемия документ в обществото, от документите издавани от Министерство на земеделието и храните. Документа има освен информационна тежест в обществото, но и притежава традиционализъм в неговото представяне (над 25 г.). | Не се приема | Не може да се издава документ по желание и това да е уредено в наредба.  Съгласно разработения проект на Наредба за изменение и допълнение на Наредба № 3 регистрационната карта ще бъде заменена от справка, генерирана от регистъра на земеделските стопани. Тя е носител на информация относно тяхната дейност. Справката ще продължи да служи, при необходимост, за легитимация пред контролните органи и финансиращите институции. |
| Смятаме, че не представлява административна тежест за лицата, които сами желаят да им бъде издаден такъв. Поради което Ви молим, да запазите възможността той да бъде издаван и подновяван, в случаите в които земеделския стопанин желае това (по желание). | Не се приема | С отпадането на Регистрационната карта ще се намали административната тежест, както и ще се сведат до минимум разходите по нейното отпечатване. Регистрационната карта е пречка услугата да бъде изцяло електронизирана. |
|  | Стефка Малчева  [stefymaltcheva@gmail.com](mailto:stefymaltcheva@gmail.com)  получено по ел. поща на 17.02.2025 г. | Отпадането на „зеленото картонче“ не решава проблема с губенето на време, всяка година земеделския производител да се пререгистрира. |  |  |
| Предлагам ЗП веднъж като е направил първа регистрация в ДФЗ, да не подават всяка година куп документи на хартиен и електронен носител за пререгистрация. |  |  |
| Предложението ми е на базата на моята практика като пчелар. |  |  |
| Всяка година ние имаме документирано състояние на брой пчелни семейства от ветеринарния лекар, който подава данните в системата на БАБХ, същите данни ги виждат и ДФЗ. Същите данни ги има и в СЕУ. Защо пчеларя трябва да копира регистрацията си на пчелина и с актуалното състояние на брой пчелни семейства да подава информацията на хартиен и електронен носител в ДФЗ, като те реално тази информация я имат?  Целта е премахване не на „зеленото картонче“, а премахване на цялата тази процедура.  Справката която ДФЗ я изисква на електронен носител е направена на програмата Microsoft Access, програма която е с лиценз. Аз и много други колеги плащаме на фирма за да попълни една таблица чрез Access, където пишем само брой пчелни семейства, една цифра, това е възмутително.  Ако се премахне пререгистрацията на ЗП, ще се спестят тонове хартия, много средства за заплати на служители на ДФЗ, а и средства и време на ЗП. | Не се приема | Предложението е извън представените за обществените консултации предложения за промени и не подлежи на разглеждане в рамките на тази процедура.  Регистърът служи не само за регистрация на земеделските стопани. В него има административни данни, както и данни за осъществяваната дейност, които следва да са актуални. На този етап отпадането на пререгистрацията е невъзможно, тъй като с тази наредба ежегодно се събира актуална информация за различни цели. Поддържането на актуални данни се осъществява с ежегодна пререгистрацията/актуализацията. При липса на такава ще се натрупат неактуални данни, като в регистъра ще останат и много регистрирани стопани назад в годините, които отдавна ще са приключили със земеделската дейност. На база данните от регистъра се правят анализи, разработват се схеми и мерки за подпомагане, плащат се осигуровки, осъществява се контрол и т.н. За директните плащания регистърът по Наредба № 3/1999 служи като т.нар. външна база данни с актуална регистрация, с която е обвързано кандидатстването и част от проверките за „активен фермер“. |
|  | m.stoicova –  получено на Портала за обществени консултации на 20.02.2025 г. | Ново предложение във връзка с практиката |  |  |
| ЗС се регистрира с имоти в няколко землища. Прави промяна от „намерения“ в з“асяти“ за определена култура само в едно землище. За тази промяна Общинските служби изискват подаване на Анкетния формуляр отново за всички землища, а не само в това което търпи промяната. Защо? Това е административна тежест за ЗС и Администрацията. Да отпадне. | Не се приема | При актуализация земеделският стопанин подава заявление, към което прилага документи, доказващи промяна на обстоятелствата. В заявлението се отбелязва, каква е промяната (обработваеми площи, видове култури, намерения в засети площи, брой животни и др.) и земеделският стопанин заявява, че няма промяна в данните за останалите землища. Не се изисква подаване на анкетни формуляри за землища, в които няма промяна. В електронния регистър актуализацията е с нова дата, датата на заверка на анкетната карта, промяната на данни е отразена (в съответствие с подаденото заявление и документи към него), като се запазва информацията за останалите землища. |
| Липсата на регистрационната карта да бъде заменена с възможност за виртуална такава. ЗС ще трябва да носи в себе си лист А4, вместо малкото зелено картонче. По-лошо. | Не се приема | Вероятно става дума за някаква изолирана практика, а не се касае за предложение за промени в разпоредби на Наредбата.  На този етап не е обсъждана възможността регистрационната карта да бъде заменена с виртуална такава. |
|  | Petkov66  Българска Асоциация на Малинопроизводителите и ягодоплодните –  получено на Портала за обществени консултации на 26.02.2025 г.  Постъпило и по ел. поща с допълнения на 26.02.2025 г. | От Българска Асоциация на малинопроиз-водителите и ягодоплодните предлагаме следните промени в наредба 3 по повод „зелените картончета“. |  |  |
| От БАМ-я бе предложено още през 2019 година залените картончета за бъдат заменени с картонче на което да има QR код който код да носи цялата информация за ЗС от регистрационната карта за съответната година. Тази информация ще може да се разчита от всеки един смартфон както от служители на БАБХ, МЗХ, НАП и други институции, а най-важното и от потребителите защото табелка със същия QR код ще трябва да стой на масата за продажби. Тогава както проверяващи така и потребители ще са информират в реално време за стопанството и културите които се продават на масата и дали производителя наистина е техния производител или просто е търговец. | Не се приема | Предложение за нова NFC – Карта и QR код, който да носи цялата информация за земеделския стопанин не е обект на настоящите предложения за промяна на Наредба № 3/1999. На този етап това е неприложимо. Въвеждането на подобен код би следвало да бъде предхождано от извършване на анализ, който да покаже доколко на този етап администрацията има възможност за използването на такава функционалност и какви биха били разходите по внедряването и прилагането й. От издадената справка за регистрацията по Наредба 3/1999 г. на земеделския стопанин са видни площите с отделните култури, които отглежда стопанинът. |
| Софтуерните специалистите на БАМ-я вече са разработили прототип и на NFC – Карта на Земеделския стопанин която освен QR кода съдържа дигитална информация която също ще бъде достъпна от смартфон на проверяващия или на потребителя. Също така предлагаме всички ЗС да работят с касови апарати, а касовите апарати да бъдат настроени от НАП с помощта на същите тези NFC Карти на критерии Земеделски стопанин. Пример със заложени лимити за продажба ако даден производител е регистриран с 3 декара малини и 2 декара домати той да има лимит за продажба до това количество ако е в категория ЗС, а ако е в повече да преминава в категория ЕТ-Едноличен търговец. По този начин ще се предотврати препродажбата на плодове и зеленчуци от нелегален внос или не регистрирани земеделски производители които са хиляди на брой в България. | Не се приема | Предложенията за касови апарати, за размер на реализирана собствена продукция и разграничаването на земеделските производители от прекупвачите на земеделски продукти е вече актуален и наболял проблем, който обаче изисква широк кръг от дискусии в бъдеще време. |
| Пример един производител на ягоди с 3 декара ежеседмично получава по 1 палет 600 кг ягоди от не регламентиран внос и ги продава за свой и така всяка седмица. или с 3 декара домати в близост до друга граница и от 3 декара продава 20 тона домати. или от стотиците "домашни" оранжерии цялата страна които бълват хиляди тонове домати, краставици, пипер и други без контрол за пестициди, нитрати, данъци, социална условност и други тежести с които трябва да се съобразяват регистрираните по наредба 3 ЗС. |  |  |
| Смятаме, че с въвеждане на „електронна“ NFC карта която ще е изключително евтина ще се осигури прозрачност и изсветляване в сектор „плодове и зеленчуци“ ще се улесни работата на всички контролни органи, а потребителите ще имат реална осведоменост и право на избор според профила на Земеделския производител |  |  |
|  | Съюз на производителите на комбинирани фуражи регистрирано в МЗХ с  № 62-105 от 17.03.2025 г. | Съюзът на производителите на комбинирани фуражи изразява становище и прави следните коментари и бележки: |  |  |
| С § 10. от Проекта на Наредба за изменение и допълнение на Наредба № 3 от 1999 г. се предлагат изменения и допълнения в приложение № 3 към чл. 8, ал. 4 отнасящо се до подаваната, от земеделския стопанин, декларация когато извършва дейности с първични фуражи.  Тези земеделски стопани попадат в обхвата на Регламент (ЕО) № 183/2005 за определяне на изискванията за хигиена на фуражите и по конкретно в чл. 5, параграф 1 от регламента. Съгласно определението в чл. 3, буква „е“ от Регламент (ЕО) № 183/2005 „първично производство на фуражи“ означава производство на земеделски продукти, включително и по-специално отглеждане, прибиране на реколта, доене, отглеждане на животни (преди заколване) или риболов, водещи изключително до продукти, които не се подлагат на друга операция след прибиране на реколтата, събиране или улавяне, изключвайки обикновеното физическо третиране.  Съгласно чл. 15, ал. 2 от Закона за фуражите „Дейностите, попадащи в обхвата на чл. 9 от Регламент (ЕО) № 183/2005 и отнасящи се за предприятия на ниво първично производство на фуражи и свързаните с това дейности, посочени в чл. 5, параграф 1 от Регламент (ЕО) № 183/2005, се извършват само от лица, вписани в регистъра на земеделските стопани по реда на Закона за подпомагане на земеделските производители.  Операторите, попадащи в обхвата на чл. 5, параграф 1 от Регламент (ЕО) № 183/2005 и регистрирани съгласно чл. 15, ал. 2 от Закона за фуражите могат да произвеждат първични фуражи както за предлагане на пазара, така и за използване в собственото им животновъдно стопанство и/или да предлагат на пазара част от произведените първични фуражи, които не са им необходими за изхранване на отглежданите от тях животни.  На основание горе изложеното СПКФ прави следните коментари, бележки и предложения: |  |  |
| Предложение |  |  |
| § 10, т. 1. В Декларация за извършване на дейности с първични фуражи в т. 3 накрая се създава ред:  смесвам фуражи изключително за нуждите на собствената си ферма, без да използвам добавки и премикси, с изключение на силажни добавки (може да се ползват допълващи фуражи, които съдържат фуражни добавки или премикси, получени на основата на фуражни добавки).“ | Приема се |  |
| Не приемаме направеното предложение за допълнение на т. 3 на Декларацията без да бъдат дадени изрични указания със следните аргументи: |  |  |
| 1. Няма яснота, за кой земеделски стопанин ще се отнася това допълнение, тъй като в Указанията към Декларацията, които са неразделна част от същата за извършване на дейности с първични фуражи няма дадени указания как ще се попълва т. 3; | Приема се |  |
| 2. Обръщаме внимание, че в т. 2 от Декларацията е включена възможността да се използват само силажни добавки в случаите на производство на силаж в стопанството. | Приема се |  |
| 3. Обръщаме внимание на чл. 5, параграф 1, буква „в“ от Регламент (ЕО) № 183/2005 „смесване на фуражи, изключително за нуждите на тяхното собствено стопанство, без да се използват ветеринарни лекарствени продукти или междинни продукти, както е определено в Регламент (ЕС) 2019/4, нито добавки или премикси, с изключение на добавки за силаж, и предлагаме текста в т. 3 да бъде допълнен с „ветеринарни лекарствени продукти или междинни продукти“, за да има пълно съответствие с пряко приложимия правен акт Регламент (ЕО) № 183/2005. | Приема се |  |
| Предлагаме в Декларацията в изречението „Запознат съм, че предоставените данни ще се ползват за нуждите на регистрацията в съответствие с чл. 15 от Закона за фуражите“ думите „чл. 15“ да се заменят с „чл. 15, ал. 2“, за да има пълно съответствие със Закона за фуражите | Приема се |  |
| Съюзът на производителите на комбинирани фуражи обединява и представлява на национално ниво компаниите, които произвеждат и разпространяват фуражи за животни включващ производители на комбинирани фуражи, производители на фуражни суровини, производители на фуражни добавки, производители на премикси от фуражни добавки и търговци на фуражи.  Вярваме, че направените конструктивни и законово обосновани коментари, бележки и предложения ще бъдат приети и взети предвид при изготвянето на окончателния текст на Проекта на Наредба за изменение и допълнение на Наредба № 3 от 1999 г. за създаване и поддържане на регистър на земеделските стопани. |  |  |